# Kevin Costner

| Kevin Costner
 |
| --- |
|  u posjetu Zrakoplovnoj bazi Andrews 2006. godine |
| Rođen/a
 | Kevin Michael Costner 18. januara 1955.  (1955-01-18) Lynwood
 |
| Period aktivnosti
 | 1974 -
 |
|

| proširiOsvojene nagrade
 |
| --- |
| Oscar
 |
| **Najbolji režiser** 1990 *Dances with Wolves* **Najbolji film** 1990 *Dances with Wolves* |
| Zlatni globus
 |
| **Najbolji filmski režiser** 1991 *Dances with Wolves* |
| Ostale nagrade
 |
| **Nagrada SFFCC za najboljeg sporednog glumca** 2005 *The Upside of Anger* |

 |

**Kevin Michael Costner** (18. siječnja 1955.) američki filmski glumac i redatelj koji često sam producira svoje filmove. Jedan je od rijetkih glumaca koji nikada nisu snimili niti jedan nastavak svojih najuspješnijih filmova ili uloga koje su ostvarili.

## Biografija

### Rani život

Rođen je u Lynwoodu u Kaliforniji kao najmlađi od trojice sinova Williama Costnera, elekričara, i Sharon Tedrick. Nenametljiv i tih kao osoba, ali ipak jedan od najprepoznatljiviih lica današnjeg Hollywooda, Kevin Costner proveo je djetinjstvo u stalnoj selidbi jer je to zahtijevao očev posao. Talentiranost i svestranost pokazuje već kao dječak pjevajući u crkvenom zboru, pišući poeziju i pohađajući satove kreativnog pisanja. U srednjoj školi niže uspjehe i poznat je kao nogometna, košarkaška i baseball zvijezda. Upisuje *California State University* u Fullertonu, gdje je 1978. diplomirao poslovni menadžment.

Costner je još tijekom studija počeo pokazivati interes za glumu pa je počeo odlaziti na večernje satove glume, pet dana u tjednu. Kasnije je kratko radio za jednu kalifornjsku marketinšku tvrtku. Tijekom slučajnog susreta s glumcem Richardom Burtonom, koji je s njim započeo razgovor, Burton ga je savjetovao da krene putem koji stvarno želi i ako je to gluma neka jednostavno postane glumac. U to se vrijeme Costner oženio Cindy Silvom, amerikankom portugalskog podrijetla. Uskoro je dao otkaz i zajedno sa suprugom otišao u Hollywood gdje je radio na ribarskim brodovima, kao vozač kamiona te na turističkim vožnjama čije su teme bili domovi slavnih. Tako je uspijevao prehranjivati sebe i suprugu, a uz to je obilazio i audicije.

### Karijera

Costner se 1983. pojavio u reklami za *Apple Lisu*. Dobio je ulogu u hitu *Velika jeza*. Snimio je nekoliko scena koje su planirane kao prisjećanja, ali izbačene su iz filma prije završne verzije. U filmu je glumio prijatelja koji je počinio samoubojstvo, oko čega se vrti cijela radnja filma. Ipak, on se u filmu pojavljuje samo u uvodnoj sceni kad ga pogrebnik odijeva za sahranu. Costner je bio prijatelj redatelja filma, Lawrencea Kasdana, koji mu je kasnije obećao ulogu u jednom od njegovih budućih projekata. Tako je Costner dobio glavnu ulogu u vesternu *Silverado* iz 1985.

Dvije godine kasnije Costner će dobiti pravu priliku s filmovima *Bez izlaza* i *Nedodirljivi* (oba 1987.). Bejzbolska iskustva iz srednje škole pomogla su mu u dva baseball filma: *Bull Durham* (1988.) i *Polje snova* (1989.). Oba filma su postigla značajan uspjeh u blagajnama kina, pa se Costner mogao posvetiti režiranju.

S budžetom od 18 milijuna dolara odlazi snimati vestern bajku kakvu Hollywood nije godinama vidio, Ples s vukovima (1990.). Film je bio nominiran za 12 Oscara, a osvojio ih je sedam, među kojima je dva Oscara dobio i Costner osobno - u kategorijama za najbolji film i za najboljeg redatelja, a Costnerova slava postala je neupitna. Sioux manjina mu je povodom filma darovala komad zemlje na kojem je sagradio golf teren. Zatim je snimio drugu kostimiranu epsku bajku, *Robin Hood: Princ lopova* (1991.) koji je također zabilježio značajan uspjeh u blagajnama kina. Iste godine glumi u hitu Olivera Stonea *JFK* (1991.), za koji mu je uloga bila ponuđena tek kada je istu odbio Harrison Ford.

Činilo se da Costner ne može pogriješiti jer je i sljedeći film, *Tjelohranitelj* (1992.), s poznatom pjevačicom Whitney Houston, gledajući novčani dobitak, prošao odlično. Ipak, došlo je i vrijeme kada mu je krenulo nizbrdo. Filmovi: *Savršeni svijet* (1993.), *Vodeni svijet* (1995.) i *Poštar* (1997.) dočekani su s razočaranjem. 1997. će propustiti izvanrednu ulogu predsjednika SAD-a u blockbusteru *Air Force One* koja je bila pisana baš za njega. Costner je čak i sudjelovao u nastanku scenarija 1996. Morao je odustati od uloge zbog kašnjenja filma *Poštar*, pa je nazvao Harrisona Forda i ponudio mu ulogu koju je ovaj s oduševljenjem prihvatio, a kasnije je često komentirao kako mu je neizmjerno zahvalan zbog toga.

1998. snimio je romantičnu dramu *Poruka u boci* i ponovno se vratio ulozi omiljenog sportaša u filmu *For Love of the Game*. U uspješnom filmu *Trinaest dana* portretirao je Johna F. Kennedyja. Zadnji redateljski uradak u kojem ima i jednu od glavnih uloga je vestern *Otvorena prostranstva* (2003.), koji je bio hvaljen od kritike, ali nije postigao značajniji financijski uspjeh.

### Privatni život

Rastao se od svoje prve ljubavi, Cindy Silva, s kojom ima troje djece i zaručio se s Christine Baumgartner 2003. Roditelj je jednog vambračnog djeteta za koje mu je utvrđeno očinstvo krvnom pretragom i čija je majka Bridget Rooney.

## Filmografija

| Godina | Naslov | Uloga | Bilješke
 |
| --- | --- | --- | --- |
| 1982. | *Chasing Dreams* | Ed |  |
| *Noćna smjena* | Frat Boy #1 |  |
| *Frances* | Luther (Čovjek u uličici) |  |
| 1983. | *Stacy's Knights* | Will Bonner |  |
| *Stol za petero* | Mladenac |  |
| *Velika jeza* | Alex | Scene izbrisane
 |
| *Oporuka* | Phil Pitkin |  |
| 1984. | *The Gunrunner* | Ted |  |
| 1985. | *Fandango* | Gardner Barnes, Groover |  |
| *Silverado* | Jake |  |
| *Američki letači* | Marcus Sommers |  |
| 1986. | *Sizzle Beach, U.S.A.* | John Logan | Snimano 1974.
 |
| *Shadows Run Black* | Jimmy Scott |  |
| 1987. | *Nedodirljivi* | Eliot Ness |  |
| *Bez izlaza* | Poručnik Tom Farrell |  |
| 1988. | *Bull Durham* | Crash Davis |  |
| 1989. | *Polje snova* | Ray Kinsella |  |
| 1990. | *Osveta* | Michael 'Jay' Cochran |  |
| *Ples s vukovima* | Poručnik Dunbar | Redatelj i producent
 |
| 1991. | *Madonna: Truth or Dare* | On sam, nepotpisan | Dokumentarac
 |
| *Robin Hood: Princ lopova* | Robin od Locksleyja | Producent
 |
| *JFK* | Jim Garrison |  |
| 1992. | *Amazing Stories: Book One*, epizoda: *The Mission* | Kapetan | Arhivski materijal
 |
| *Oliver Stone: Inside Out* | On sam | Dokumentarac
 |
| *Beyond 'JFK': The Question of Conspiracy* | On sam | Dokumentarac
 |
| *Tjelohranitelj* | Frank Farmer | Producent
 |
| 1993. | *Savršeni svijet* | Robert 'Butch' Haynes |  |
| 1994. | *Stoljeće filma* | On sam | Dokumentarac
 |
| *Wyatt Earp* | Wyatt Earp | Producent
 |
| *Rat* | Steven Simmons |  |
| 1995. | *Vodeni svijet* | Mariner | Producent i nepotpisani redatelj
 |
| 1996. | *Tin Cup* | Roy 'Tin Cup' McAvoy |  |
| 1997. | *Sean Connery, An Intimate Portrait* | On sam | Dokumentarac
 |
| *Poštar* | Poštar | Redatelj i producent
 |
| 1999. | *Poruka u boci* | Garret Blake | Producent
 |
| *Između ljubavi i igre* | Billy Chapel |  |
| *Udri do kosti* | Navijač uz ring |  |
| 2000. | *Trinaest dana* | Kenny O'Donnell | Producent
 |
| 2001. | *Krađa stoljeća* | Thomas J. Murphy |  |
| *Road to Graceland* | Murphy (glas) | Kratki animirani film
 |
| 2002. | *Dragonfly* | Joe Darrow |  |
| 2003. | *Open Range* | Charlie Waite | Redatelj i producent
 |
| 2005. | *Druga strana bijesa* | Denny Davies |  |
| *Šuška se, šuška* | Beau Burroughs |  |
| 2006. | *Čuvari mora* | Ben Randall |  |
| 2007. | *Gospodin Brooks* | Earl Brooks | Producent
 |

## Vanjske veze

* Kevin Costner na sajtu IMDb
* KevinCostner.com Arhivirano 2015-02-06 na Wayback Machine-u
* Kevin Costner na TV.com
* JewReview.net intervju s Costnerom Arhivirano 2008-10-10 na Wayback Machine-u